Odnos do vlog v življenju
2026-05-08 18:00 - 20:00 (Europe/Ljubljana) | Spletna učilnica, ZOOM
Povabilo na delavnico: Odnos do vlog v življenju
V petek, 8. maj 2026, ob 18. uri.
Vloge, ki jih igramo, ali vloge, ki igrajo nas?
Vloge so kot ogrinjala, ki si jih nadenemo v določenih odnosih ali situacijah. Stkane so iz prepričanj, pričakovanj, predsodkov in običajev družbe, v kateri živimo, ter družine, v katero smo se rodili. Idealno je, da te vloge uporabimo zavestno, kadar jih potrebujemo, in jih nato odložimo. Velikokrat pa se z njimi preveč poistovetimo. Takrat ne igramo več mi te vloge, ampak vloga igra nas.
Na delavnici se bomo posvetili vlogam, ki se izoblikujejo že ob rojstvu. Osvetlili bomo prvo vlogo, ki jo začnemo igrati kot dojenčki, da si zagotovimo varnost in pozornost skrbnikov (simbol balon), ter vloge, v katere so nas potisnili starši s svojimi projekcijami in sodbami (simbol babuške).
Raziskali bomo tudi zanke v družinskih in poklicnih vlogah (sin, hči, partner, starš …) ter se naučili, kako ohraniti svoj “pravi jaz” sredi igre življenja. Vse te vloge se v odrasli dobi lahko preveč razrastejo in popolnoma zasenčijo našo pravo identiteto.
Čim bolj se teh vlog zavedamo, lažje jih ustrezno uporabljamo, ne da bi nas popolnoma obvladovale.
Na delavnici se bomo učili:

O vlogah, ki jih igramo za pozornost in ljubezen.
O omejujočih vlogah, v katere nas potisnejo drugi.
O družinskih vlogah in zankah, v katere se ujamemo kot otroci, sorojenci ali starši.
O vplivu teh vlog na naše sedanje in prihodnje odnose.
O poklicnih vlogah.
O zavestnem odvezovanju od omejujočih vlog za svobodnejše življenje.

Veselim se potovanja z vami,
Maja

Informacije in prijave:
Kdaj: petek, 8. maja 2026 ob 18. uri,
Kje: spletni dogodek (ZOOM srečanje)
Predavateljica: Maja Papež Iskra
Cena: 30 €.
Prijave:

info@notranji-izvir.si
www.notranji-izvir.si/contact-2/
031 576 699

Po prijavi boste prejeli link do spletne meditacije.
Opozorilo: Delavnica bo potekla preko spletne učilnice ZOOM. Bo interaktivna, zato si pripravite papir in svinčnik. Trajala bo dve uri, lahko tudi dlje. Zaradi osebnih zgodb posnetek ne bo na voljo. Zato si rezervirajte čas zase.

Delavnico bom vodila Maja Papež Iskra, svetovalka za osebno rast in vodička po notranjih svetovih.
Že več kot 22 let spremljam ljudi na poti osebne preobrazbe. Učim, kako spreminjati omejujoče programe v podzavesti, se osvoboditi bremen preteklosti ter zaživeti v bolj zavestnem in navdahnjenem stiku z notranjim vodstvom.
